hotchpotch/miracl-hf-unified huggingface dataset:
โรงเรียนพร้อม
โรงเรียนพร้อม เป็นโรงเรียนเอกชนสังกัดสำนักงานคณะกรรมการการศึกษาเอกชน (สช.) ตั้งอยู่เลขที่ 505 ถนนลาดกระบัง แขวงลาดกระบัง เขตลาดกระบัง กรุงเทพมหานคร เดิมมีชื่อโรงเรียนอนุบาลพร้อม มีเนื้อที่จำนวน 2 ไร่ 250 ตารางวา เปิดทำการสอนชั้นเตรียมอนุบาล อนุบาล 1-3 และระดับประถมศึกษาปีที่ 1-6 ตามหลักสูตร IEP (Intensive English Program)
โรงเรียนพร้อม ก่อตั้ง เมื่อวันที่ 1 พฤษภาคม พ.ศ. 2533 โดยมีคุณครู มณฑาทิพย์ พัดลม เป็นเจ้าของ,ผู้จัดการ และครูใหญ่ มีคุณ ชัยฤทธิ์ พัดลม เป็นผู้รับใบอนุญาต ในช่วงแรกใช้ชื่อว่าโรงเรียนอนุบาลพร้อม และเปิดทำการสอนตั้งแต่ชั้นอนุบาล 1 ถึง อนุบาล 3 โรงเรียนพร้อมได้รับทุนในการก่อสร้างโรงเรียนครั้งแรก จาก นางบุญพร้อม โกมลกุล 
อาคารเรียนหลังแรกเป็นอาคาร 2 ชั้น สีขาว หลังคาสีแดง มีสนามเด็กเล่น 2 สนามตั้งอยู่กลางโรงเรียนและหน้าโรงเรียน ในปีแรกโรงเรียนมีพื้นที่ขนาด 1 ไร่ มีห้องเรียนระดับชั้นละ 1 ห้องเรียน ในปีแรกมีนักเรียนทั้งสิ้น 50 คน
ต่อมาเมื่อวันที่ 1 พฤษภาคม 2535 โรงเรียนอนุบาลพร้อมได้ขออนุญาตเปิดอย่างเป็นทางการ
ปี 2545 โรงเรียนอนุบาลพร้อม ปรับปรุงอาคารเรียนและเพิ่มระดับชั้นเตรียมอนุบาลอีก 1 ห้องเรียน
ปี 2550 โรงเรียนอนุบาลพร้อม]ปรับปรุงอาคารเรียนและขยายจำนวนห้องเรียนเป็นระดับชั้นละ 2 ห้องเรียน คุณครูมณฑาทิพย์ พัดลม มีแนวคิดที่จะขยายระดับชั้นประถมศึกษา จึงเริ่มก่อสร้างอาคารประถมศึกษา ทางด้านหลังของโรงเรียน และขยายพื้นที่ของโรงเรียนเพิ่มอีก 1 ไร่ 250 ตารางวา ทำให้โรงเรียนมีพื้นที่ทั้งหมด 2 ไร่ 250 ตารางวา
มกราคม 2552 อาคารเรียนขนาด 3 ชั้นสีเทาด้วยงบประมาณก่อสร้าง 20 ล้านบาทสร้างเสร็จ ในอาคารประกอบไปด้วย ศูนย์การเรียนรู้พร้อมปัญญาประสงค์สารสนเทศ ห้องวิทยาศาสตร์ ห้องศิลปะ ห้องดนตรี ห้องนาฏศิลป์ และห้องเรียน 6 ห้อง
พฤษภาคม 2552 เป็นปีการศึกษาแรกของระดับชั้นประถมศึกษา โดยเปิดทำการสอนชั้นละ 1 ห้อง และเปิดไล่ระดับชั้นขึ้นไป และเพื่อเป็นการสร้างความเข้าใจตรงกัน โรงเรียนอนุบาลพร้อมจึงขอเปลี่ยนชื่อเป็นโรงเรียนพร้อม]] และมีคุณครู มณฑาทิพย์ พัดลม เป็นผู้จัดการ ผู้รับใบอนุญาตและผู้อำนวยการโรงเรียน โดยใช้หลักสูตร IEP (Intensive English Program)
ปี 2555 โรงเรียนพร้อมปรับปรุงอาคารเรียน ชั้นอนุบาล 3 (ปรับอากาศ) (มีห้องน้ำในตัว) และขยายชั้นเตรียมอนุบาลเป็น 2 ห้องเรียน (ปรับอากาศ) (มีห้องน้ำในตัว)
ปี 2556 โรงเรียนพร้อมมีครูทั้งหมด 27 คน ครูต่างชาติ 4 คน และมีนักเรียนทั้งหมด 293 คน แบ่งเป็น ระดับอนุบาล 217 คน และ ระดับประถมศึกษา 73 คน
ในวันที่ 26 ธันวาคม พ.ศ. 2556 สำนักงานคณะกรรมการการศึกษาเอกชน มอบเกียรติบัตร การทดสอบทางการศึกษาระดับชาติขั้นพื้นฐาน (O-NET) ระดับชั้นประถมศึกษาปีที่ 6 รวม 8 กลุ่มสาระการเรียนรู้ ปีการศึกษา 2555 ระดับเหรียญทองแดง ให้กับโรงเรียนพร้อมโรงเรียนพร้อม มีประตูทางเข้าออกทางด้านถนนลาดกระบัง การเดินทางมายังโรงเรียนสามารถเดินทางมาได้ ดังนี้
1. รถโดยสารประจำทาง
2.รถยนต์ส่วนตัว
3.รถไฟฟ้าแอร์พอร์ตลิงก์
เดอะ คอมเมเดียน ไทยแลนด์ ซีซั่นที่ 2
เดอะ คอมเมเดียน ไทยแลนด์ () เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิงเพลงเปิดมีการร้องเพลงทั้งหมด 4 เพลง
1. เอ้ ( เพลง เคียวเกี่ยวใจ ) / เก่งกาจ (เพลง พิษรักพิษณุโลก) 
2. อันเดรส/ตาล (Way back into love lyrics)
3. โหน/กี้ (ภูมิแพ้กรุงเทพ) 
4. อุ๊ยส์ (Move Like Jagger)
โดยในสัปดาห์นี้ เป็นการร้องเพลงลูกทุ่ง โดยมีเพลงบังคับ ทีมละ 2 เพลง
เปิดโชว์โดย เอกชัย ศรีวิชัย
C4 ลูกน้ำ (เพลงชอบไหม ของ อาภาพร นครสวรรค์) C12 หนึ่ง (เพลงรักเธอเท่าฟ้า ของสายัณห์ สัญญา) ทีมเต้น โรงเรียนพระปฐมวิทยาลัย
C1 นัท C9 แบงค์ C11 เปา
C5 ตาล (เพลงกราบเท้าย่าโม ของ สุนารี ราชสีมา) C8 ลูกตั้ม (เพลงชมทุ่ง ของยอดรัก สลักใจ) ทีมเต้น โรงเรียนประจันตราษฎร์บำรุง
C3 ฉัตร C14 ท็อป
C10 เอ้ (เพลงห่างหนอยถอยนิด ของ พุ่มพวง ดวงจันทร์) C15 อุ๊ยส์ (เพลงรักเก่าที่บ้านเกิด ของเอกชัย ศรีวิชัย) ทีมเต้น โรงเรียนพนมทวนชนูปถัมภ์
C6 บอส C16 โดม
ประกอบไปด้วย C3 ฉัตร C6 บอส,C10 เอ้, C14 ท๊อป
ประกอบไปด้วย C1 นัท, C8ลูกตั้ม, C9แบงค์ , C16 โดม
ประกอบไปด้วย C4ลูกน้ำ,C5 ตาล, C11 เปา, C12 หนึ่ง
ทีมที่ 3 ทีมครูนุ้ย ครูหลุยส์ พี่เลี้ยง นัดตี้
C3ฉัตร C4 ลูกน้ำ C8 ลูกตั้ม C9 แบงค์
ทีมที่ 1 ทีมครูสุเทพ ครูโป๊งเหน่ง พี่เลี้ยง แน็คกี้
C10 เอ้ C11 เปา C14ท็อป C16โดม
ทีมที่ 2 ทีมครูเด๋อ ครูตี๋ พี่เลี้ยง นาย
C1 นัท C5 ตาล C6บอส C12 หนึ่ง
โชว์ปิด เป็นการ Battle ระหว่างน้องๆ TCT2 ที่อยู่ในบ้านกับน้องๆที่ออกจากบ้านไปแล้วเพลงโชว์
เพลงโชว์
เพลงอาย C6 บอส C9แบงค์
เพลง Stupid Cupid C4ลูกน้ำ C5ตาล C10เอ้
เพลง Gentleman C1นัท C8ลูกตั้ม
เพลง หนุ่ม ตจว. C3ฉัตร C11เปา C12 หนึ่ง
ทีมที่ 1 ทีมครูนุ้ย ครูสุเทพ
C3ฉัตรC4ลูกน้ำ C8 ลูกตั้ม C9 แบงค์ C10เอ้
ทีมที่ 2 ทีมครูตี๋ ครูหลุยส์ ครูโป๊งเหน่ง
C1นัท C5ตาล C6 บอส C11 เปาC12หนึ่ง
เรื่องรามเกียรติ์ ตอนนางลอย
โชว์เปิด โดย การแสดงโขนระดับประถม จากโรงเรียนสาธิตแห่งมหาวิทยาลัยศรีนครินทรวิโรฒ ประสานมิตร
กำกับการแสดงโดย ครูมืด ประสาท ทองอร่าม พ่ออี๊ด สุประวัติ ปัทมสูต (ศิลปินแห่งชาติ)
อำนวยการแสดงโดย ธัญญา โพธิ์วิจิตร
ผู้แสดง
ทีมที่ 1 
C1 นัท , C4 ลูกน้ำ , C6 บอส , C12 หนึ่ง
ทีมที่ 2 
C3 ฉัตร , C8 ลูกตั้ม , C10 เอ้ , C11 เปา
ชฎาธิรัฏฐ์ เลิศทวีสิน
ชฎาธิรัฏฐ์ เลิศทวีสิน หรือชื่อเดิม ฌัชฌา รุจินานนท์ (ชื่อเล่น: หญิง) เป็นนักแสดงและพิธีกรชาวไทย
ชฎาธิรัฏฐ์ เลิศทวีสิน หรือชื่อในวงการคือ ฌัชฌา รุจินานนท์ (ชื่อเล่น: หญิง) เกิดที่กรุงเทพมหานคร เมื่อวันที่ 2 กันยายน พ.ศ. 2522 เข้าสู่วงการบันเทิงด้วยการชักชวนของผู้กำกับชื่อดัง พจน์ อานนท์ มีผลงานถ่าบแบบนิตยสารวัยรุ่น หลังจากนั้นถูกชักชวนให้แสดงภาพยนตร์ในสังกัด ไฟว์สตาร์โปรดักชั่น เรื่อง "บันทึกรักจากลูก(ผู้)ชาย" เมื่อปี 2537
หลังจากที่แสดงภาพยนตร์เรื่องแรกไปแล้ว ก็มีผลงานภาพยนตร์ออกมาอย่างไม่ขาดสาย ผลงานที่เป็นที่รู้จักของเธอก็คือเรื่อง "18 ฝน คนอันตราย" ที่รับบทเป็น หญิง และมีผลงานภาพยนตร์อื่นๆตามมา เช่น อั้งยี่ ลูกผู้ชายพันธุ์มังกร, คนเห็นผี และผลงานเรื่องล่าสุดคือ มอ 6/5 ปากหมา ท้าผี หลังจากที่หายไปนานกว่า 10 ปี
นอกจากภาพยนตร์แล้ว ยังมีโอกาสได้แสดงละครโทรทัศน์มากมาย ไม่ว่าจะเป็นละครเรื่อง ถนนสายสุดท้าย, เบญจรงค์ 5 สี, เงิน เงิน เงิน และ ต้นร้ายปลายรัก เป็นต้น
ช่วงที่หายไปหลังจากแสดงละครเรื่องสุดท้าย ก็ได้มีโอกาสไปเรียนต่อปริญญาโท ที่อเมริกา รัฐอิลลินอยส์ หลังจากที่เรียนจบก็ไปทำงานเป็นพนักงานของบริษัทอสังหาริมทรัพย์
โรงเรียนอรัญประเทศ
โรงเรียนอรัญประเทศ ตั้งขึ้นเมื่อวันที่ 1 พฤศจิกายน พ.ศ. 2491 เดิมสังกัดกองโรงเรียนรัฐบาลแผนกโรงเรียนส่วนภูมิภาคประจำอำเภอประเภทมัธยมศึกษาตอนต้น ( ม. 1- ม. 3 ) ในครั้งแรกได้ใช้อาคารของโรงเรียนศรีอรัญโญทัยเป็นอาคารเรียนชั่วคราว ภายหลังเมื่อได้รับงบประมาณก่อสร้างจากกรมวิสามัญศึกษาก่อสร้างอาคารเรียนหลังใหม่ (บริเวณโรงเรียนศรีอรัญโญทัย) จึงย้ายไปเรียนที่อาคารหลังใหม่ในวันที่ 22 พฤศจิกายน พ.ศ. 2493
ต้นไม้ประจำโรงเรียนคือ ต้นแคฝรั่ง ซึ่งออกดอกประมาณเดือนกุมภาพันธ์ ซึ่งหมายถึงสัญลักษณ์การสอบปลายปี มีสีประจำโรงเรียนคือ สีเขียว และสีชมพู
พี.วาย.ที. (พริตตี ยัง ธิง)
พี.วาย.ที. (พริตตี ยัง ธิง) () เป็นเพลงที่บันทึกเสียงโดยนักร้องชาวอเมริกัน ไมเคิล แจ็กสัน เป็นซิงเกิ้ลที่หกจากอัลบั้มเดี่ยวที่หกของแจ็คสัน "Thriller" ในปี ค.ศ. 1982 เวอร์ชันเดโมเดิมของเพลงที่ถูกเขียนขึ้นโดย แจ็คสัน และเกร็ก ฟริลลินกาเนส วางจำหน่ายในวันที่ 19 กันยายน ค.ศ. 1983 ซิงเกิลนี้ติดชาร์ตอันดับที่ 10 ของบิลบอร์ดฮอต 100 และอันดับที่ 46 ของR&B singles chart
"A-Side"
"B-Side"
"A-Side"
"B-Side"
เปาลู แซร์ฌีอู จี โอลีเวย์รา ลีมา
เปาลู แซร์ฌีอู จี โอลีเวย์รา ลีมา () หรือที่รู้จักกันในชื่อ เปาลู แซร์ฌีอู เกิดวันที่ 24 กรกฎาคม ค.ศ. 1954 ที่รีโอเดจาเนโร เป็นนักฟุตบอลชาวบราซิล ผู้ทำหน้าที่ในตำแหน่งผู้รักษาประตู
ในช่วงอาชีพของเขา (ค.ศ. 1972–1988) เขาได้เล่นให้แก่สโมสรฟุตบอลฟลูมีเนซี, ซีเอสอา, โฟตาเฮโดนดา, อเมริกาโน, โบตาโฟกู, โกยา, วาชกูดากามา และอเมริกา-เอห์ชาเตอ สำหรับทีมชาติบราซิล เขาได้เล่นในสามการแข่งขัน ระหว่างเดือนพฤษภาคม ค.ศ. 1981 และพฤษภาคม ค.ศ. 1982 รวมถึงได้ร่วมทีมในการแข่งขันฟุตบอลโลก 1982
บุญมาก กิตติสาร
บุญมาก กิตติสาร เป็นผู้นำคริสเตียนไทยนิกายโปรเตสแตนต์ที่มีบทบาทสำคัญในการนำการสอนของกลุ่มคณะเพ็นเทคอสตอลมาเผยแพร่ในประเทศไทยในกลางศตวรรษที่ 20
บุญมาก กิตติสาร เกิดเมื่อวันที่ 1 กันยายน พ.ศ. 2441 (ค.ศ. 1898) ที่จังหวัด ราชบุรี และจบการศึกษาจาก กรุงเทพคริสเตียนวิทยาลัย ในปี 1921 
ท่านกลับใจรับเชื่อพระเยซูคริสต์ขณะกำลังศึกษาอยู่ ณ วิทยาลัยแห่งนี้
หลังจบการศึกษา ท่านก็ได้เป็นนักประกาศของหน่วยงานมิสชั่นเพรสไบทีเรียนอเมริกันประจำจังหวัดพิษณุโลก 
ต่อมาท่านก็จบการศึกษาจากวิทยาลัยศาสนศาสตร์แมคกิลวารีในปี 1930 และในปี 1933 
ท่านก็ย้ายไปเป็นนักประกาศของเพรสไบทีเรียนประจำกรุงเทพฯ การประชุมใหญ่ครั้งแรกของสภาคริสตจักรในประเทศไทยเมื่อเดือนเมษายน 1934 
ได้มีมติเลือกท่านเป็นผู้ช่วยเลขาธิการ และในเดือนสิงหาคม 1934 ท่านก็ได้รับการสถาปนาเป็นศิษยาภิบาลของคริสตจักรที่สอง กรุงเทพฯ 
ในระหว่างปี 1938-1939 ท่านเป็นล่ามให้กับ ดร. จอห์น ซง ซึ่งเป็นนักประกาศฟื้นฟูชาวจีน และท่านก็กลายเป็นผู้สนับสนุน ดร. ซง 
อย่างออกนอกหน้าที่สุด สภาคริสตจักรฯ ได้เลือกท่านเป็นเลขาธิการในปี 1938 ในระหว่างสงครามโลกครั้งที่สอง 
ศาสนาจารย์บุญมากเดินทางต่อเนื่องยาวนานเพื่อไปหนุนใจบรรดาคริสตจักรในสังกัดสภาคริสตจักรฯ 
และช่วยคริสตจักรเหล่านี้ให้อดทนต่อการกดขี่และความกดดันต่างๆ
ในปี 1948 ท่านก็ลาออกจากสภาคริสตจักร เพราะไม่เห็นด้วยกับการตัตสินใจของสภาฯ ที่จะเข้าเป็นสมาชิกของสภาคริสตจักรโลก และเข้าร่วมในการสนับสนุนและก่อตั้งงานของกลุ่มคณะเพ็นเทคอสตอลในประเทศไทย อาจารย์บุญมากมีบทบาทสำคัญในงานรณรงค์ประกาศของ อาจารย์ ที.แอล.ออสบอร์น นักเทศน์เพ็นเทคอสต์ชาวอเมริกัน ผู้ที่มาจัดงานประกาศในรูปแบบเพ็นเทคอสตอลที่กรุงเทพในปี 1956 อาจารย์บุญมากทำหน้าที่เป็นล่ามสำหรับออสบอร์น
ต่อมาภายหลัง ท่านยังได้เข้าร่วมกับกลุ่มสหคริสตจักรเพ็นเทคอสต์ (United Pentecostal Church หรือยูพีซี) ของอเมริกา อ.บุญมาก เชื่อตามคณะยูพีซีว่าผู้เชื่อต้องการรับบัพติศมาในพระนามของพระเยซูเท่านั้น ไม่ไช่ในพระนามของพระบิดาและพระบุตร เมื่อ อ.บุญมาก นำคำสอนเรื่องนี้มาเผยแพร่ในคริสคจักรไทย ก็มีบางคนเห็นด้วย และบางคนไม่เห็นด้วย ซึ่งส่งผลให้มีการแตกแยกเกิดขึ้นในกลุ่มคณะเพ็นเทคอสตอลในประเทศไทย แม้ว่าในตอนแรกยูพีซีในประเทศไทยจะเติบโตอย่างมาก แต่กลุ่มนี้ก็เสื่อมสลายลงอย่างรวดเร็วเมื่อท่านถอนตัวจากการเป็นผู้นำในช่วงท้ายของทศวรรษที่ 1960
ในปี 1957 ท่านได้ก่อตั้ง คริสตจักรอิสระ ขึ้นเป็นแห่งแรกในประเทศไทยที่ชื่อ คริสตจักรกรุงเทพ และท่านยังได้ก่อตั้ง “สมาคมคริสตจักรอิสระ” 
โดยตัวท่านเองดำรงตำแหน่งเลขาธิการทั่วไป
ศาสนาจารย์บุญมากเสียชีวิตเมื่อวันที่ 20 พฤษภาคม พ.ศ. 2530 (ค.ศ.1987)
วิกิเมเนีย 2014
วิกิเมเนีย 2014 () เป็นการประชุมวิกิเมเนียครั้งที่สิบ ซึ่งจัดขึ้น ณ วันที่ 8–10 สิงหาคม ค.ศ. 2014 โดยได้มีการเสนอการเป็นเจ้าภาพอย่างเป็นทางการขึ้นในเดือนธันวาคม ค.ศ. 2012 โดยในเดือนพฤษภาคม ค.ศ. 2013 กรุงลอนดอนได้รับเลือกให้เป็นเมืองเจ้าภาพ โดยเมืองที่เสนอการเป็นเจ้าภาพอื่น มีเพียงอารูชา (ประเทศแทนซาเนีย)
ได้มีการประกาศว่าการประชุมนี้จะจัดขึ้นที่ศูนย์ศิลปะบาร์บิกัน ในกรุงลอนดอน
การประชุมมี 5 หัวเรื่อง ควบคู่ไปกับการสรุป ‘ฐานะวิกิ’ ประจำปี อันประกอบไปด้วย
พระยาอนุราชบุรีศรีมหาสมุทร
พระยาอนุราชบุรีศรีมหาสมุทร เจ้าเมืองชลบุรี เดิมชื่อนายทองอยู่ นกเล็ก เมื่อสมเด็จพระเจ้าตากสินมหาราชเสด็จไปถึงเมืองระยองได้ทรงทราบว่านายทองอยู่ นกเล็ก กับกรมการเมืองระยอง สมคบกันรวบรวมผู้คนจะยกมาประทุษร้ายพระองค์ จึงวางแผนซ้อนซุ่มโจมตีกองทหารของทั้งสองแตกกระจายไป ส่วนนายทองอยู่ นกเล็ก หนีไปอยู่เมืองชลบุรี ภายหลังได้ยอมเข้ามอบตัวมาสวามิภักดิ์ จึงโปรดตั้งให้เป็นพระยาอนุราชบุรีศรีมหาสมุทรครองเมืองชลบุรี แต่ต่อมาปรากฏว่าประพฤติมิชอบ ทำตัวเป็นโจรสลัดเข้าปล้นเรือสำเภา เมื่อสมเด็จพระเจ้าตากสินเคลื่อนทัพมุ่งไปยังปากน้ำเจ้าพระยาได้ทราบความ จึงหยุดประทับไต่สวนที่เมืองชลบุรี ได้ความว่าพระยาอนุราชผิดจริง จึงถูกประหารชีวิต
3..o;bdbruw,j8jvplk,ki5g=njv5nvwfh
ลีฟมีอโลน
ลีฟมีอโลน () เป็นซิงเกิลของนักร้อง/นักแต่งเพลงชาวอเมริกัน ไมเคิล แจ็กสัน เพลงนี้เป็นจุดเด่นในสตูดิโออัลบั้มที่เจ็ดของแจ็คสัน "Bad" ในปี ค.ศ. 1987 และเป็นซิงเกิ้ลจากอัลบั้มที่แปดในเดือนกุมภาพันธ์ ค.ศ. 1989 แต่ได้รับการวางจำหน่ายที่อยู่นอกประเทศสหรัฐอเมริกา และแคนาดา
"Leave Me Alone" ถูกบันทึกไว้ในระหว่างการประชุมอัลบั้มต้นฉบับ แต่เพลงเฉพาะที่ปรากฏในฉบับแผ่นซีดีของ "Bad" ในโบนัสแทร็ค เช่นเดียวกับรุ่นเทปคาสเซ็ตในปี ค.ศ. 2001 เพลงนี้ถูกเขียนและแต่งโดย แจ็กสัน และผลิตโดย ควินซี โจนส์ (ที่มีแจ็คสันทำหน้าที่เป็นผู้โปรดิวเซอร์ร่วม)
วอลเลย์บอลชายชิงแชมป์โลก 2014
วอลเลย์บอลชายชิงแชมป์โลก 2014 () เป็นการแข่งขันวอลเลย์บอลชายชิงแชมป์โลก ครั้งที่ 18 มีจำนวนประเทศที่เข้าแข่งขัน 24 ทีม จัดการแข่งขันที่ประเทศโปแลนด์ ระหว่างวันที่ 30 สิงหาคม ถึง 21 กันยายน ค.ศ. 2014
ในวันที่ 8 กันยายน พ.ศ. 2551 สหพันธ์วอลเลย์บอลนานาชาติ (เอฟไอวีบี) ได้แถลงข้อตกลงความร่วมมือกับประเทศโปแลนด์ ในการเป็นเจ้าภาพการแข่งขันวอลเลย์บอลชายชิงแชมป์โลก 2014 โดย ดร.ลูเบล อาคอสตา ประธานกิตติมศักดิ์สหพันธ์วอลเลย์บอลนานาชาติได้กล่าวว่า "การแข่งขันในครั้งนี้จะยิ่งใหญ่และสวยงามอีกครั้งหนึ่งของวงการกีฬาระดับโลก ไม่เพียงแต่วอลเลย์บอล แต่รวมถึงกีฬาทุกประเภท และผมมั่นใจว่าการแข่งขันในครั้งนี้สำหรับประเทศโปแลนด์นั้นจะเป็นสิ่งที่พิเศษ"
ดร. รูเบน อาโกสตา และ เวย จีจุง สหพันธ์วอลเลย์บอลระหว่างประเทศ แสดงความยินดีกับ มีรอสวัฟ ดแชวีแยตสกี รัฐมนตรีว่าการกระทรวงกีฬาประเทศโปแลนด์ มีรอสวัฟ บวัตชต์ชึก ผู้บริหารสถานีโทรทัศน์ของประเทศโปแลนด์ และมีรอสวัฟ ปแชดแปวสกี ณ วอร์ซอ ประเทศโปแลนด์ โดยมีเมือง 7 เมืองที่ใช้เป็นสนามแข่งขัน ได้แก่ วอร์ซอ, วูช, คาโตวีตเซ, วรอตสวัฟ, กดัญสก์, บึดก็อชตช์ และกรากุฟ
การคัดเลือกมาจากการคัดเลือกตัวแทนในแต่ละทวีปเพื่อให้ได้ 24 ทีมสำหรับการแข่งขันที่ประเทศโปแลนด์ โดยโปแลนด์ผ่านเข้ารอบในฐานะเจ้าภาพ และอีก 23 ทีมนั้นมากจากการคัดเลือกของสหพันธ์วอลเล่ย์บอลแต่ละทวีป แอฟริกามี 3 ทีมที่ได้รับสิทธิ์ผ่านเข้าแข่งขัน เอเชียและโอเชียเนียได้รับสิทธิ์ 4 ทีม ยุโรป 8 ทีม อเมริกาเหนือ 5 ทีม และอเมริกาใต้ 3 ทีม
นีอูอาส
นีอูอาส หรือ นีอูอา หรือ โอโงนีอูอา เป็นหนึ่งในห้าเขตการปกครองของราชอาณาจักรตองกา ตั้งอยู่ทางตอนเหนือสุดของราชอาณาจักร เขตการปกครองนีอูอาสประกอบไปด้วยเกาะทั้งสิ้น 3 เกาะคือ นีอูอาโฟโออู นีอูอาโตปูตาปูและตาฟาฮี ซึ่งเมื่อรวมกันแล้วมีพื้นที่ทั้งสิ้น 71.69 ตารางกิโลเมตร มีประชากรทั้งสิ้น 1,281 คน เมืองที่เป็นศูนย์กลางการปกครองและเป็นเมืองที่ใหญ่ที่สุดคือฮิหิโฟ บนเกาะนีอูอาโตปูตาปู จุดที่สูงที่สุดของเขตการปกครองนี้คือปีอูโอตาฟาฮีมีความสูงจากระดับน้ำทะเลทั้งสิ้น 560 เมตร เกาะส่วนใหญ่ของเขตการปกครองเป็นยอดของภูเขาไฟใต้ทะเลซึ่งยังคงประทุอยู่ ชาวยุโรปกลุ่มแรกที่เดินทางมาถึงนีอูอาสคือนักสำรวจชาวดัตช์ที่เข้ามาสำรวจในปี ค.ศ. 1606
เดอะเดย์วีไฟต์แบ็ก
The Day We Fight Back (วันที่เราโต้กลับ) เป็นแผนการประท้วงเพื่อต้านการสอดแนมมวลชนโดยสำนักงานความมั่นคงแห่งชาติของสหรัฐอเมริกาหรือ NSA การประท้วงนี้ประสานงานโดยกลุ่มรณรงค์ต่างๆ ซึ่งรวมถึงกลุ่มที่ต่อสู้และเอาชนะร่างรัฐบัญญัติหยุดยั้งการละเมิดลิขสิทธิ์ออนไลน์ (SOPA) และร่างรัฐบัญญัติคุ้มครองไอพี (PIPA) และกำหนดให้มีในวันที่ 11 กุมภาพันธ์ 2557 การประท้วงนี้มีขึ้นหนึ่งเดือนหลังการครบรอบหนึ่งปีการฆ่าตัวตายของ อารอน สวาร์ตซ์ และเป็นการฉลองสองปีของการประท้วง SOPA และ PIPA ในปี 2012 กลุ่มที่เข้าร่วมรวมถึง Demand Progress (สวาร์ตซ์ร่วมก่อตั้งกลุ่มนี้), Electronic Frontier Foundation, Fight for the Future, Free Press, Reddit, Mozilla, และ Boing Boing คาดว่าการประท้วงนี้จะมีรูปแบบในลักษณะโฆษณาบนหน้าเว็บ เรียกร้องให้ผู้ชมติดต่อฝ่ายนิติบัญญัติของตน เพื่อแสดงความเป็นห่วงประเด็นเกี่ยวกับการสอดแนมไซเบอร์และเสรีภาพของอินเทอร์เน็ต
อู๋ หม่า
อู๋ หม่า (; ) เป็นนักแสดงตัวประกอบและผู้ช่วยผู้กำกับภาพยนตร์ชื่อดังชาวจีนและฮ่องกง เกิดเมื่อวันที่ 22 กันยายน ค.ศ. 1942 ที่เมืองเทียนจิน ประเทศจีน มีชื่อจริงว่า เฟิง หงหยวน (จีนตัวเต็ม: 馮宏源; จีนตัวย่อ: 冯宏源; พินอิน: "Féng Hóngyuán")
อู๋ หม่า เคยเป็นช่างซ่อมเครื่องยนต์มาก่อน ก่อนจะเริ่มต้นอาชีพในวงการภาพยนตร์หลังอพยพมาอยู่ฮ่องกง ด้วยการเป็นนักแสดงตัวประกอบของบริษัทชอว์บราเดอร์ ก่อนจะเริ่มทำงานเบื้องหลังกับการเป็นผู้กำกับภาพยนตร์ในยุค 80 และมีผลงานออกมาหลายเรื่อง
โดยการที่ได้ทำงานเบื้องหลังเป็นผู้ช่วยผู้กำกับ เริ่มต้นจากความบังเอิญ เมื่อต้องเดินทางไปถ่ายทำที่ประเทศญี่ปุ่น กับ จาง เช่อ ผู้กำกับชื่อดังในแนวกำลังภายใน แต่ว่าผู้ช่วยผู้กำกับของจาง เช่อ คนหนึ่งหนังสือเดินทางไม่ผ่าน จึงไม่อาจร่วมเดินทางไปได้ จาง เช่อ จึงมอบหมายให้เขาเป็นผู้ช่วยแทนในฐานะที่อยู่ในวงการมานาน
บทบาทที่เป็นที่จดจำของอู๋ หม่า คือ การเป็นนักแสดงประกอบที่เป็นสีสันในเรื่อง ในภาพยนยตร์หลาย ๆ แนวทั้งตลก กำลังภายใน ดรามา หรือแอ็กชัน อาทิ "One-Armed Swordsman" (1967), "The Dead And The Deadly" (1982) ของหง จินเป่า, "Project A" (1983) ของเฉินหลง, "Mr. Vampire" (1985), "The Swordsman" (1990) ของคิง ฮู โดยเฉพาะอย่างยิ่งใน "A Chinese Ghost Story" (1987) ที่นำแสดงโดย เลสลี่ จาง และหวัง จู่เสียน ทำให้ได้รับรางวัลนักแสดงประกอบชายรางวัลม้าทองคำ ในบทบาทนักพรตปราบผี
อู๋ หม่า ยังคงรับงานแสดงจนถึงช่วงท้าย ๆ ของชีวิต อย่างไรก็ตาม ใน ค.ศ. 2013 เขาได้ล้มป่วยลงจากการเป็นโรคมะเร็งปอด และมะเร็งก็เริ่มลามเมื่อเดือนพฤษภาคม เขาจึงเสียชีวิตอย่างสงบเมื่อช่วงเช้าของวันที่ 4 กุมภาพันธ์ ค.ศ. 2014 ในวัย 71 ปี ที่บ้านพักในฮ่องกง
สาธิต เซกัล
นายสาธิต เซกัล (; ; เกิด 14 เมษายน — ) เป็นนักธุรกิจสิ่งพิมพ์ชาวอินเดีย ที่อาศัยอยู่ในประเทศไทย เคยดำรงตำแหน่งประธานหอการค้าอินเดีย-ไทย หอการค้าไทย-อิสราเอล และประธานสมาคมนักธุรกิจอินเดีย-ไทย
นายเซกัลเกิดที่เมืองเดลี ประเทศอินเดีย เข้ามาใช้ชีวิตอยู่ในประเทศไทยตั้งแต่อายุ 5 ปี ครอบครัวเป็นชาวไทยฮินดูเชื้อสายอินเดียจากรัฐปัญจาบและเคยใช้ชีวิตอยู่ที่จังหวัดอุบลราชธานีมาก่อน โดยสามารถพูดภาษาอีสานได้อย่างคล่องแคล่ว จบการศึกษาจากวิทยาลัย Hans Raj มหาวิทยาลัยเดลี
เคยทำงานที่หนังสือพิมพ์บางกอกโพสต์ ก่อนจะมาเปิดธุรกิจนิตยสารภาษาอังกฤษเป็นของตัวเอง
ในช่วงการชุมนุมทางการเมืองในปี พ.ศ. 2556 นายสาธิตได้เข้าร่วมชุมนุมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยเข้าร่วมชุมนุมตั้งแต่ต้นที่สถานีรถไฟสามเสน ด้วยการแจกพระบรมฉายาลักษณ์พระบาทสมเด็จพระเจ้าอยู่หัวให้แก่ผู้ชุมนุม และถูกเชิญมาขึ้นเวทีปราศรัย จึงได้เป็นที่รู้จักกันโดยทั่ว และต่อมายังได้เป็นแนวร่วมคนสำคัญของกปปส. โดยมีบทบาทเป็นผู้นำกลุ่มผู้ชุมนุมเดินขบวนจากถนนสีลมเข้าปิดล้อมทำเนียบรัฐบาลในวันที่ 9 ธันวาคม พ.ศ. 2556 ที่เป็นการชุมนุมใหญ่ และต่อมายังเป็นผู้รับผิดชอบเวทีปราศรัยที่แยกศาลาแดง และสวนลุมพินี ร่วมกับนายวิทยา แก้วภราดัย แกนนำกปปส.ด้วย
ต่อมานายสาธิตได้ถูกดำเนินการทางกฎหมายโดยหน่วยงานกำกับดูแลสถานการณ์ฉุกเฉินของรัฐบาล ศูนย์รักษาความสงบ (ศรส.) โดยสั่งการให้สำนักงานตรวจคนเข้าเมือง (ต.ม.) เนรเทศออกจากประเทศไทย โดยศาลอาญามีหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยนายสาธิตเป็นผู้ต้องหาหมายเลขที่ 42 และมีความพยายามจะล้อมจับนายสาธิตด้วยถึงที่คอนโดมิเนียมที่พักอาศัย แต่ไม่สำเร็จ แต่ท้ายสุดก็มีคำสั่งจากศาลแพ่งไม่ให้มีการเนรเทศ โดยชี้ว่าเป็นการเลือกปฏิบัติ
แบร์นาแด็ต ซูบีรู
นักบุญแบร์นาแด็ต ซูบีรู (; ) เป็นนักบวชคาทอลิกหญิงชาวฝรั่งเศส เป็นที่รู้จักจากการได้เห็นแม่พระประจักษ์ที่ลูร์ด หลังจากมรณกรรมท่านได้รับการประกาศเป็นนักบุญ
นักบุญแบร์นาแด็ต มีนามเดิมว่า มารี แบร์นาร์ด ซูบีรู เกิดเมื่อวันที่ 7 มกราคม ค.ศ. 1844 เป็นบุตรสาวของนายฟร็องซัว กับนางหลุยส์ ซูบีรู ตั้งแต่เด็กมารี แบร์นาร์ดป่วยด้วยโรคหอบหืดอย่างรุนแรงมาตั้งแต่เด็ก
ในวันที่ 11 กุมภาพันธ์ ค.ศ. 1858 ขณะที่มารี แบร์นาร์ด กับน้องสาว และเพื่อนหาเก็บฟืนมาหุงข้าว ทั้งสามก็ได้เห็นสตรีคนหนึ่งปรากฏตัวขึ้นที่ถ้ำเล็ก ๆ ในบนฝั่งแม่น้ำกาฟ เดอ โป แบร์นาแด็ตยังได้พบเห็นสตรีนั้นอย่างต่อเนื่องมาอีกตลอดระยะเวลา 5 เดือน รวมทั้งสิ้น 18 ครั้ง สตรีนิรนามสอนแบร์นาแด็ตให้สวดสายประคำ และให้เธอไปบอกบาทหลวงอธิการโบสถ์ให้สร้างโบสถ์น้อยขึ้นบริเวณนั้น สตรีนิรนามบอกความลับเธอหลายข้อซึ่งแบร์นาแด็ตได้เก็บไว้จนชั่วชีวิต เธอได้บอกเล่าเหตุการณ์นี้ให้คนรอบข้างฟัง แต่ไม่มีใครเชื่อ แบร์นาแด็ตพยายามถามชื่อเธอมาตลอด จนกระทั่งการประจักษ์ครั้งที่ 16 เมื่อวันที่ 25 มีนาคม สตรีนั้นจึงบอกแบร์นาแด็ตว่า “ฉันคือการปฏิสนธินิรมล”
ฝ่ายคริสตจักรโรมันคาทอลิกได้ดำเนินการสอบสวนเหตุการณืที่เกิดขึ้น และออกประกาศรับรองว่าพระนางมารีย์พรหมจารีได้มาประจักษ์แก่แบร์นาแด็ตที่ลูร์ดจริง มีการสร้างสักการสถานแม่พระประจักษ์ที่ลูร์ดขึ้นตามที่พระแม่มารีย์ฝากบอกผ่านแบร์นาแด็ต
ส่วนแบร์นาแด็ตได้ตัดสินใจเป็นนักบวชคณะภคินีเมตตาธรรมแห่งเนอแวร์ ในเดือนกรกฎาคม ปี ค.ศ. 1866 ระหว่างที่ยังอยู่ในขั้นโนวิซ ซิสเตอร์แบร์นาแด็ตได้ช่วยงานหลายอย่าง จนกระทั่งล้มด้วยด้วยวัณโรค และถึงแก่กรรมเมื่อวันที่ 6 เมษายน ค.ศ. 1879
หลังจากซิสเตอร์แบร์นาแด็ตถึงแก่กรรม สมเด็จพระสันตะปาปาปิอุสที่ 10 ได้แต่งตั้งท่านเป็นผู้น่าเคารพ ต่อมาในวันที่ 14 มิถุนายน ค.ศ. 1925 ท่านได้รับการประกาศเป็นบุญราศีโดยสมเด็จพระสันตะปาปาปิอุสที่ 11 และได้รับการประกาศเป็นนักบุญเมื่อวันที่ 8 ธันวาคม 1933 ในสมณสมัยเดียวกัน
วิสุทธชนวิลาสินี
วิสุทธชนวิลาสินี เป็นคัมภีร์อรรถกถาอธิบายความในอปาทาน แห่งขุททกนิกาย ในพระสุตตันตปิฎก แบ่งเป็น 2 ภาค คือ ภาคที่ 1 อธิบายความในพุทธวรรคและสีหาสนิยวรรคถึงเมตเตยยวรรค และวรรคที่ 2 อธิบายความในสีหาสนิยวรรคถึงเมตเตยยวรรค ภัททาลิวรรคถึงภัททิยวรรค และในเถริยาปทาน ผลงานของพระเถระ 5 รูป
คาดว่า คัมภีร์วิสุทธชนวิลาสินี เป็นผลงานของพระพุทธโฆสะ หรือพระพุทธโฆษจารย์ อย่างไรก็ตาม มีผู้เสนอว่า คัมภีร์นี้ไม่มีผู้แต่งที่ชัดเจน ทั้งนี้ ในส่วนเริ่มต้นคัมภีร์ ท่านผู้รจนามิได้เอ่ยถึงชื่อของท่าน แม้แต่พระเถรผู้อาราธนาให้รจนา ซึ่งผิดจากธรรมเนียมการแต่งอรรถกถาฉบับอื่นๆ โดยในเนื้อความระบุแต่เพียงว่า ผู้รจนาแต่งโดยได้รับการอาราธนาจากพระเถระทั้งหลายที่ไม่ปรากฏนาม
ผู้รจนาคัมภีร์วิสุทธชนวิลาสินี ระบุไว้ในช่วงเกริ่นนำเนื้อความว่า การรจนาคัมภีร์อรรถกถานี้ ได้อาศัยนัยตามอรรถกถาของเก่า หรือ โปราณัฏฐกถา โดยเว้นข้อความที่คลาดเคลื่อนเสีย ใช้เฉพาะแต่เนื้อความพิเศษ มีความแปลก และดีที่สุดมาใช้ในการแต่งคัมภีร์อรรถกถานี้ เพื่อที่จะอธิบายว่า ใครกล่าวเนื้อความต่างๆ ของอปทาน (หรือเรื่องราวแต่หนหลังของบุคคลสำคัญในพระพุทธศาสนา) อปทานเหล่านี้กล่าวไว้ที่ไหน และกล่าวอปทานเหล่านี้ไว้เมื่อไร
จุดประสงค์หลักของคัมภีร์วิสุทธชนวิลาสินี ก็คือการขยายความเนื้อหาที่ปรากฏในหมวดอปทาน ในแห่งขุททกนิกาย ในพระสุตตันตปิฎก อันมีเนื้อหาว่าด้วยพุทธประวัติของอดีตพระพุทธเจ้า ประวัติพระเถระ และพระเถรีองค์ต่างๆ โดยอรรถกถานี้จะให้ทั้งรายละเอียดเกี่ยวกับเจ้าของประวัตินั้นๆ รวมถึงขยายความข้อธรรมที่ปรากฏในเนื้อหาช่วงนั้นๆ
ตัวอย่างเช่น ในอรรถกถาทูเรนิทาน อันเป็นตอนต้นๆ ของหมวดอปทาน ภาค 1 ว่าด้วยบุพกรรมที่เกื้อหนุนให้สุเมธดาบส ได้ตรัสรู้เป็นพระสัมมาสัมมาพุทธเจ้าพระนามว่า พระโคตมพุทธเจ้า และมูลเหตุที่สุเมธดาบส ได้รับคำพยากรณ์จากพระพุทธเจ้าทีปังกร โดยอรรถกถาส่วนนี้มีการให้รายละเอียดถึงเรื่องราวชีวิตและจริยาวัตรของสุเมธดาบส เช่นการเดินจงกรม และบรรยายลักษณะของสมณสุข คือความสุขอันบังเกิดจากการออกบวช และคุณของการอยู่โคนต้นไม้ พร้อมกับระบุว่า ต้นไม้ตรัสรู้ของพระโคตมพุทธเจ้า ชื่อ อัสสัตถพฤกษ์ เป็นต้น นอกจากนี้ ยังมีการพรรณนาพุทธประวัติและพระลักษณะของอดีตพระพุทธเจ้าองค์ต่างๆ มีพระพุทธเจ้าทีปังกรจนถึงพระกัสสปพุทธเจ้า เช่นการพรรณนาว่า พระพุทธเจ้าทีปังกร มีพระวรกายสูง 80 ศอก อยู่ครองเรือนหมื่นปี จึงออกบวชตั้งความเพียรเพียง 10 เดือน จึงตรัสรู้
นอกจากนี้ ยังมีตัวอย่างในส่วนของประวัติในอดีตชาติของพระสาวก เช่น ในอรรถกถาสุภูติเถราปทาน หมวดอปทาน ภาค 2 ว่าด้วยบุพกรรมและประวัติในอดีตของพระสุภูติเถระ ได้มีการขยายความสาเหตุที่พระเถระได้บรรุอรหันตผลในสมัยพุทธกาลว่า ในอดีตชาตินั้นท่านเป็นดาบสชื่อนันทะ มีบริวาร 44,000 ได้ถวายอาสนะดอกไม้ และยืนกั้นฉัตรแด่พระปทุมุตตรพุทธเจ้า พระศาสดาดำริว่า ขอสักการะนี้ของดาบสทั้งหลายจงมีผลมาก แล้วเข้านิโรธสมาบัติตลอด 7 วัน ภิกษุหนึ่งแสนก็เข้านิโรธสมาบัติ ท่านตั้งความปรารถนาตำแหน่งเลิศภิกษุผู้เป็นทักขิไณยบุคคล และผู้อยู่โดยไม่มีกิเลส ต่อมาได้บวชอีก 500 ชาติ แม้ในสมัยพระกัสสปพุทธเจ้า ท่านก็ได้บวช อยู่ป่าบำเพ็ญคตปัจจาคตวัตร กระทั่งถึงสมัยพุทธกาลของพระโคตมพุทธเจ้า พระเถระถือกำเนิดเป็นน้องชายของอนาถบิณฑิกเศรษฐี ท่านไปพร้อมพี่ชายฟังธรรมแล้วบวช มีเมตตาฌานเป็นบาท บรรลุพระอรหันต์แล้ว เมื่อเที่ยวบิณฑบาต ท่านก็เข้าฌานแผ่เมตตาไปทุกๆ บ้าน ออกจากฌานแล้วจึงรับอาหาร ดังนี้ เป็นต้น
วลัย นวาระ
= ศรีเฉลิม สุขประยูร =
นักเขียนนวนิยายสตรีอาวุโสชื่อดัง ท่านคือเจ้าของนามปากกา วลัย นวาระ, จามรี พรรณชมพู, นลิน บุษกร, รอม วิศรุต, ปาริฉัตร, วชิรา วัชรวัลลภ, นล นวชาต, วสี เสาวรส, อมรเมฆินทร์, ภุมวาร ศุทธิประภา, พร่างเพชร พินทุสร และรวินท์ เวโรจน์
ท่านเขียนหนังสือหลายประเภท ทั้ง นิยาย เรื่องสั้น เรื่องแปล เจ้าของสมญานาม "ราชินีนวนิยายรักโรแมนติค" หรือ “บาร์บาร่า คาร์ทแลนด์ของไทย” และ “ปากกาอาบน้ำผึ้ง”
ท่านได้รับ รางวัลนราธิป ครั้งที่ 12 ซึ่งจัดขึ้นเมื่อวันที่ 26 มกราคม พ.ศ. 2556 
 ท่านเกิดปี พ.ศ. 2475 เข้ารับราชการครั้งแรกที่กรมประมวลข่าวราชการแผ่นดิน คือกรมประมวลข่าวกลางในปัจจุบัน ขึ้นตรงกับสำนักนายกรัฐมนตรีทำงาน 8 ปี 
ได้ไปศึกษาต่อด้านวรรณคดีเพิ่มเติมที่มหาวิทยาลัยน๊อตติ้งแฮม ประเทศอังกฤษ และกลับมาทำงานที่เดิม โดยลาราชการไป 
ต่อมา องค์การสปอ. หรือ SEATO ยืมตัวไปช่วยราชการอีก 2 ปี ครั้นอายุ 40 ปี จึงออกมายึดอาชีพเป็นนักประพันธ์ด้วยใจรัก และเขียนหนังสือมาตลอด ในปี 2519 ท่านยังได้เป็นบรรณาธิการนิตยสาร “ฟ้านารี” รายเดือนให้สำนักพิมพ์ประพันธ์สาส์น
รับราชการ เข้ารับราชการครั้งแรกที่กรมประมวลข่าวราชการแผ่นดิน คือกรมประมวลข่าวกลางในปัจจุบัน ขึ้นตรงกับสำนักนายกรัฐมนตรีทำงาน 8 ปี ได้ลาราชการไปศึกษาต่อด้านวรรณคดีเพิ่มเติมที่มหาวิทยาลัยน๊อตติ้งแฮม ประเทศอังกฤษ และกลับมาทำงานที่เดิม ต่อมา องค์การสปอ. หรือ SEATO ยืมตัวไปช่วยราชการอีก 2 ปี ครั้นอายุ 40 ปี จึงออกมายึดอาชีพเป็นนักประพันธ์ด้วยใจรัก และเขียนหนังสือมาโดยตลอด และตั้งใจว่าจะเขียนต่อไปจนหมดลมหายใจ
ชุดเทพกานต์ทุกเรื่อง ได้เซ็นต์สัญญาไปกับช่อง 7 เรียบร้อยแล้ว ซึ่งเราท่านอาจจะได้ชมเป็นละคร อย่างชุดสุภาพบุรุษจุฑาเทพ งานชุดนี้เขียนมานานแล้ว เนื้อหาน่าติดตามมาก ใครที่เคยอ่านมาก่อนคงทราบดีทีเดียว 
ฯลฯ
ห้องเรียนเขียนเรื่อง โดย ศรีเฉลิม สุขประยูร
‘คู่มือการเขียนหนังสือสารคดี’ เล่มแรกและเล่มเดียว ของยอดนักเขียนนวนิยายสตรี 300 เรื่อง
""จากปากกาของหลุยส์ ดี บรันดิส คือคำคมที่ลืมได้ยากเช่นกัน" พวกเขาเชื่อว่าเคล็ดลับแห่งความสุขนั้นคือเสรีภาพ และเคล็ดลับแห่งเสรีภาพก็คือความอาจหาญ คุณมีทางจะเขียนอย่างเขาได้หรือไม่? อย่าพึ่งท้อ อาจมีทาง มีอยู่ทางเดียว คุณต้องลงมือเขียนเสียแต่เดี๋ยวนี้ เขียนไป แก้ไป และเกลาไป เขียนกันให้คล่องมือ เขียนจนกว่าคุณจะเป็นนักเขียนนั้นแหละ..."
 พ่อเฒ่ากับเจ้าหนู โดย วชิรา วัชรวัลลภ
ทายาทป๋องแป๋ง
กระท่อมโสมจันทร์
เงากามเทพ
ผัวเชลย วิหคเหินฟ้า 
วิมานทราย
รักปาฏิหาริย์ / จากมติชน โดย ชุติมา นุ่นมัน 
/ คุณยายศรี จากมติชน โดย ชุติมา นุ่นมัน
แมน เนรมิตร
แมน เนรมิตร (3 เมษายน พ.ศ. 2488 -) มีชื่อจริงว่า พยุง ทองเมืองหลวง เป็นนักร้องลูกทุ่งชาวไทย ชาวบ้านโป่งกูบ ตำบลพังตรุ อำเภอพนมทวน จังหวัดกาญจนบุรี หลังจากสำเร็จการศึกษาภาคบังคับที่โรงเรียนในบ้านเกิด ด้วยความชอบร้องเพลงร้อง จึงเริ่มจากการร้องเพลงเชียร์รำวงตามงานวัดแถวบ้าน
และยังได้ไปสมัครร้องเพลงกับ ครูเทียนชัย สมยาประเสริฐ, ครูสุรพล สมบัติเจริญ, ก้าน แก้วสุพรรณ เป็นต้น
อายส์ออนมี (เพลงเฟย์ หว่อง)
อายส์ออนมี (Eyes On Me) เป็นเพลงป็อบบัลลาดที่ขับร้องโดยเฟย์ หว่อง เป็นเพลงธีมของวิดีโอเกม "ไฟนอลแฟนตาซี VIII" ที่วางตลาดในปี พ.ศ. 2542 ประพันธ์ทำนองโดยโนะบุโอะ อุเอะมะสึ คำร้องภาษาอังกฤษโดย คาโกะ โซเมยะ
ซิงเกิลเพลงนี้ออกวางจำหน่ายในประเทศญี่ปุ่น และได้รับรางวัลเพลงสากลแห่งปี ในพิธีมอบรางวัล Japan Gold Disc Award ครั้งที่ 14 จัดโดยสมาคมอุตสาหกรรมบันทึกเสียงแห่งประเทศญี่ปุ่น ในปี พ.ศ. 2543 เป็นเพลงจากวิดีโอเกมเพลงแรกที่ได้รับรางวัลนี้ โดยมียอดจำหน่ายซิงเกิลในประเทศญี่ปุ่นมากกว่า 500,000 แผ่น เป็นซิงเกิลเพลงวิดีโอเกมที่มียอดจำหน่ายสูงสุด ก่อนที่จะถูกทำลายสถิติโดยเพลง "Hikari" ของฮิกะรุ อุตะดะ จากวิดีโอเกม คิงดอมฮารตส์ ในปี พ.ศ. 2545
ลินดา แบลร์
ลินดา แบลร์ (Linda Blair) เกิดเมื่อวันที่ 22 มกราคม 1959 เป็นนักแสดงชาวอเมริกัน เป็นที่รู้จักและอาชีพของนักแสดง
ลินดา แบลร์ เกิดในเซนต์หลุยส์และได้รับการเลี้ยงดูในเวสต์พอร์ตเธอเริ่มอาชีพของเธอเป็นรุ่นเด็กอายุหกขวบและเริ่มทำหน้าที่กับบทบาท ปรากฏตัวครั้งแรก ของเธอในภาพยนตร์การแสดงละคร The Way We Live Now (1970) ลินดา แบลร์ ได้รับเลือกผู้สมัครสำหรับบทบาทของเธอ ที่โดดเด่นที่สุด เป็น เรแกน ใน The Exorcist (1973) บทบาทของเธอที่ได้รับรางวัลลูกโลกทองคำและรางวัลออสการ์ ในสาขาสมทบหญิงยอดเยี่ยม เธอได้เล่นบทบาทเรแกนอีกครั้งใน (1977)
นึกคิด บุญทอง
นึกคิด บุญทอง หรือชื่อจริง สมนึก บุญสุวรรณ (ชื่อเล่น: หนึ่ง) เกิดเมื่อวันที่ 18 กรกฎาคม พ.ศ. 2508 เป็นนักแสดง และนักร้องชาวไทย มีบุตรสาวกับ นางมุกดา บุญทอง คือ "กุญแจซอล-ป่านทอทอง บุญทอง" ซึ่งเป็นอดีตนักแสดงทางสถานีโทรทัศน์สีกองทัพบกช่อง 7
เคยออกเทปในชื่อ มะลิลา บราซิลเลี่ยน มีสมาชิกทั้งหมด 5 คน เล่นเพลงในแนวละติน สังกัดค่ายคีตา เรคคอร์ดส ออกอัลบั้มทั้งหมดรวม 3 ชุดในปี 2533 ถึง 2537 อัลบั้มแรก พ.ศ. 2533 ชื่อชุด "กล้าได้กล้าเสีย" ประสบความสำเร็จมากเป็นที่นิยมในหมู่วัยรุ่นด้วยเพลงเต้นรำสนุกสนาน และได้ออกอัลบั้มที่สอง พ.ศ. 2534 ประสบความสำเร็จสูงสุดในชุด "ไม่อ้วนเอาเท่าไหร่" ก่อนจะออกผลงานในชุดสุดท้าย พ.ศ. 2537 ชื่อชุด "ชนกันหน่อย"
ตุ่น โกศัลวิตร
ท่านผู้หญิงตุ่น โกศัลวิตร (25 มิถุนายน พ.ศ. 2453 - 18 เมษายน พ.ศ. 2549) (นามเดิม:ตุ่น จังกาจิตต์) เกิดเมื่อวันที่ 25 มิถุนายน 2453 เป็นบุตรของนายโป๊ะ กับนางเกษ จังกาจิตต์ สมรสกับนายวิชิต โกศัลวิตร มีบุตรธิดา 6 คน
ท่านผู้หญิงตุ่น เป็นผู้มีจิตศรัทธาในพระพุทธศาสนา และมีความจงรักภักดี ต่อสถาบันพระมหากษัตริย์เป็นอย่างมาก โดยได้บริจาคเงิน เพื่อสนับสนุนการดำเนินกิจกรรม อันเป็นสาธารณกุศล และสาธารณประโยชน์อย่างสม่ำเสมอ ทั้งในด้านการศาสนา การศึกษา รวมทั้ง การสาธารณสุข
ท่านผู้หญิงตุ่น ถึงแก่อนิจกรรม ด้วยโรคติดเชื้อในกระแสโลหิต เมื่อวันที่ 18 เมษายน พ.ศ. 2549 สิริอายุ 95 ปี 10 เดือน
พระเจ้าโอเวอีดาแห่งนาอูรู
พระเจ้าโอเวอีดา พระมหากษัตริย์ของนาอูรู อันเป็นประเทศหนึ่งในหมู่เกาะมหาสมุทรแปซิฟิก หลังจากสงครามระหว่างชนเผ่านาอูรู พระองค์เสด็จพระราชสมภพในเขตโบเอ ในปี ค.ศ. 1888 และสิ้นพระชนม์ในปี ค.ศ. 1921 ที่ช่องแคบกาบับ
ก่อนที่นาอูรูจะอยู่ภายใต้การปกครองของชาวยุโรป ในอดีตมีกษัตริย์ที่ตรากฎหมายและปกครองเหล่าเจ้าพื้นเมืองท้องถิ่น เมื่อเยอรมนีผนวกนาอูรูเข้าเป็นส่วนหนึ่งของเยอรมันนิวกินีแล้ว พระเจ้าโอเวอีดายังคงมีพระราชอำนาจในฐานะพระมหากษัตริย์และยังดำรงตำแหน่งเป็นหัวหน้าชนเผ่าของประชาชนชาวนาอูรูทั้งมวล อย่างไรก็ตามมีเรื่องราวเพียงเล็กน้อยเท่านั้นที่รู้เกี่ยวกับพระองค์ พระเจ้าโอเวอีดาเป็นพระราชโอรสของหัวหน้าเผ่านามว่าจิมและภรรยาของเขาไอเดนกาปจากชนเผ่าเอมี พระเจ้าโอเวอีดาอภิเษกสมรสครั้งแรกกับลูกสาวของหัวหน้าเผ่าเอียมวิทนามว่าไอบีนูอา ทั้งสองพระองค์มีพระราชโอรสพระราชธิดาหลายพระองค์ หลังจากไอบีนูอาสิ้นพระชนม์ พระเจ้าโอเวอีดาอภิเษกสมรสอีกครั้งกับไอดูคีรี แต่ไม่พระราชโอรสและพระราชธิดา
ครูบอย
ครูบอย เป็นละครแนวซิทคอม ออกอากาศทุกวันเสาร์ เวลา 11.00 น. – 12.00 น. เริ่มออกอากาศในวันเสาร์ที่ 2 กุมภาพันธ์ พ.ศ. 2556 ทางช่อง 5 และจำหน่ายโดย เอ็กแซ็กท์
"ดูบทความใน รายชื่อตอนครูบอย"
1. I Love Your Smile ร้องโดย ธนทัต ชัยอรรถ ตั้งแต่ตอน คุณครูคนใหม่ - ปัจจุบัน
2. สบายดีหรือเปล่า ร้องโดย วราวุธ โพธิ์ยิ้ม ใช้ในโปรเจ็กต์ซิทคอม ครูบอยสุดที่รัก
1. ก็ใครมั่นจะไปรู้ล่ะ ร้องโดย พรรณวรท ด้วยเศียรเกล้า และ อิสริยะ ภัทรมานพ ตั้งแต่ตอน คุณครูคนใหม่ - โมโห
2. ขอใจเธอแลกเบอร์โทร ร้องโดย หญิงลี ศรีจุมพล ตั้งแต่ตอน ผู้ชายหวานๆ - ปัจจุบัน
3. สบายดีหรือเปล่า ร้องโดย วราวุธ โพธิ์ยิ้ม ใช้ในโปรเจ็กต์ซิทคอม ครูบอยสุดที่รัก
การสอดแนมมวลชน
การสอดแนมมวลชน คือการสอดแนมชนิดที่แพร่หลายครอบคลุมประชากรทั้งหมดหรือครอบคลุมประชากรจำนวนมาก รัฐบาลมักเป็นผู้สอดแนม โดยมากลอบทำ แต่ก็อาจทำโดยบริษัท ตามคำสั่งของรัฐบาลหรือทำด้วยตัวเอง การสอดแนมนั้นอาจชอบด้วยกฎหมายหรือไม่ก็ได้ และอาจจำเป็นต้องอาศัยการให้อำนาจจากศาลหรือหน่วยงานอิสระอื่นหรือไม่ก็ได้
การสอดแนมมวลชนมักอ้างความชอบธรรมว่าจำเป็นต้องทำเพื่อต่อต้านการก่อการร้าย ป้องกันไม่ให้เกิดความไม่สงบในสังคม รักษาความมั่นคงของชาติ ปราบปรามภาพโป๊เด็ก และปกป้องเด็ก
การสอดแนมมวลชนถูกวิพากษ์วิจารณ์อย่างกว้างขวางว่าละเมิดความเป็นส่วนตัว จำกัดสิทธิพลเมืองและสิทธิทางการเมือง และผิดกฎหมายในบางระบบกฎหมายหรือระบบรัฐธรรมนูญ มีความกลัวกันว่าการสอดแนมมวลชนที่เพิ่มขึ้นเรื่อย ๆ จะนำไปสู่รัฐเผด็จการ ที่ซึ่งผู้คิดต่างทางการเมืองจะถูกทำลายโดยปฏิบัติการต่อต้าข่าวกรอง รัฐดังกล่าวอาจเรียกว่า "รัฐสอดแนม" หรือ "รัฐตำรวจอิเล็กทรอนิกส์"
ใน พ.ศ. 2556 ปฏิบัติการสอดแนมมวลชนโดยรัฐบาลต่าง ๆ ของโลก ถูกตั้งคำถาม หลังจากที่เอ็ดเวิร์ด สโนว์เดน เปิดเผยการสอดแนมระดับโลก รายงานข่าวจากเอกสารที่สโนว์เดนเปิดเผยให้กับสื่อหลายสำนักจุดประกายการโต้เถียงเกี่ยวกับเสรีภาพของพลเมืองและสิทธิในความเป็นส่วนตัวในยุคดิจิทัล
รุ่งเพชร แหลมสิงห์
รุ่งเพชร แหลมสิงห์ (20 พฤษภาคม พ.ศ. 2485 -) มีชื่อจริงว่า พันตรีวสันต์ จันทร์เปล่ง นักร้องเพลงลูกทุ่งที่มีชื่อเสียงคนหนึ่ง เป็นชาวอำเภอบ้านแหลม จังหวัดเพชรบุรี
สมัยตอนเด็กเรียนที่วัดลาด ต่อมาย้ายไปอยู่ที่บ้านบางสามแพรก จังหวัดเพชรบุรี คนแถวบ้านเรียกว่า "ยวน" หลังจากจบชั้นมัธยมศึกษาจากโรงเรียนวัดมหาธาตุ และสมัครเข้าเป็นนักเรียนนายสิบทหารบก สังกัดเหล่าแพทย์ จบออกมาประจำอยู่หน่วยทหารเสนารักษ์ สังกัดกองพลที่ 1 รักษาพระองค์
รุ่งเพชร เกษียณราชการในยศพันตรี สังกัดสุดท้ายคือกองบัญชาการทหารสูงสุด เมื่อ 1 ตุลาคม พ.ศ. 2545 และใช้ชีวิตอย่างเรียบง่าย ยึดธรรมะในการครองชีพที่บ้านในจังหวัดนนทบุรี และยังรับร้องเพลงอยู่เป็นระยะ
โรจน์ เมืองลพ
โรจน์ เมืองลพ หรือ ไพโรจน์ ศรีผ่อง เป็นชาวอำเภอโพธิ์ทอง จังหวัดอ่างทอง แต่ได้ไปโตที่จังหวัดลพบุรี
โรจน์ เมืองลพ จะโดดเด่นในเรื่องการร้องเพลงของแนว ชาย เมืองสิงห์ ด้วยน้ำเสียงที่เด็ดขาด วงดนตรีพรนารายณ์ ซึ่งเป็นวงดนตรีดังในสมัยนั้น รับไว้เป็นนักร้องประจำวง ทั้งร้อง ทั้งเต้น เนื่องจากเป็นหางเครื่องถึง 4 ปีเต็ม จึงได้อัดแผ่นเสียงเพลงแรกในชีวิต ก็คือ เพลงคุณนายสบึม (ธงชัย เล็กกัมพล) จึงเป็นที่รู้จักของแฟนเพลง
ปีทองของโรจน์ เมืองลพก็คือ ช่วง พ.ศ. 2515 – 2516
สุขสันต์ วันสว่าง
สุขสันต์ วันสว่าง (เกิด พ.ศ. 2506 -)มีชื่อจริงว่า สมชาย คำราม เป็นชาวจังหวัดพัทลุง เป็นนักร้องลูกทุ่งชายจากแดนใต้ ชอบแนวเพลงของรุ่งเพชร แหลมสิงห์ นักร้องลูกทุ่งชื่อดังเจ้าของเพลง "ฝนเดือนหก" สุขสันต์ จึงนำเพลงของรุ่งเพชรมาขับร้องใหม่อยู่เสมอ คือ สงกรานต์บ้านนา, ควันหลงสงกรานต์ เป็นต้น
โตโยต้า พรีเมียร์คัพ 2012
การแข่งขัน โตโยต้า พรีเมียร์คัพ 2012 ครั้งที่ 3 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น
แม็กซิมัมเบรก
แม็กซิมัมเบรก () ในทางสนุกเกอร์หมายถึงคะแนนสูงสุด มักจะเป็นที่รู้จักกันใน แม็กซิมัม (maximum) 147 หรือภาษาปากเรียกว่า วันโฟร์เซเวน (one-four-seven) คะแนน 147 รวบรวมจากการแทงลงหลุมทั้งหมด 15 แดง กับ 15 ดำ สำหรับ 120 คะแนน แล้วก็ลูกสีทั้งหมดหกลูกอีก 27 คะแนน
โจ เดวิส ทำแม็กซิมัมเบรกครั้งแรกในปี 1955 โดยเจอกับ วิลลี สมิธ แข่งขันที่เลสเตอร์สแควร์ฮอลล์ ในลอนดอน แม็กซิมัมเบรกอย่างเป็นทางการได้เกิดขึ้นครั้งแรกในการแข่งขันอาชีพโดย สตีฟ เดวิส ในปี 1982 พบกับ จอห์น สเปนเซอร์ นอกจากนี้ยังเป็นแม็กซิมัมเบรกครั้งแรกในระหว่างการถ่ายทอดสด ในปีต่อมา คลิฟฟ์ ทอร์เบิร์น กลายเป็นผู้เล่นคนแรกที่ทำแม็กซิมัมเบรกในรายการเวิลด์แชมเปียนชิป (World Championship) แม็กซิมัมเบรกตอนนี้ได้ประสบความสำเร็จมากกว่า 100 ครั้งในการแข่งขันอาชีพ รอนนี โอซุลลิแวน ได้รวบรวมแม็กซิมัมเบรกอย่างเป็นทางการถึง 15 ครั้ง เป็นจำนวนมากที่สุดจากผู้เล่นอาชีพคนอื่น รวมทั้งยังได้บันทึกการทำแม็กซิมัมเบรกที่เร็วที่สุดในโลกโดยใช้เวลา 5 นาที 20 วินาที ในรายการเวิลด์แชมเปียนชิป 1997
ในช่วงทศวรรษที่ 1980 แม็กซิมัมเบรกมีแค่ผู้เล่นอาชีพที่ทำได้ 8 ครั้ง ในเวลานั้น ต่อมามี 26 ครั้ง ในช่วงทศวรรษที่ 1990 35 ครั้ง ในทศวรรษที่ 2000 และ 49 ครั้ง ในทศวรรษที่ 2010 มาร์ก เซลบี เป็นผู้เล่นอาชีพที่ทำแม็กซิมัมเบรก ครั้งที่ 100 ในรายการยูเคแชมเปียนชิป เมื่อวันที่ 7 ธันวาคม ศ.ค. 2013
มากกว่า 147 คะแนนขึ้นไปเป็นในกรณีจากฟรีบอล (free ball) เนื่องจากการฟาวล์ของฝ่ายตรงข้าม ที่ได้เกิดขึ้นเพียงครั้งเดียวในการแข่งขันระดับอาชีพ เจมี เบอร์เนตต์ ทำได้ 148 คะแนนในรอบคัดเลือกในรายการยูเคแชมเปียนชิป 2004
ในสนุกเกอร์ 6-แดง แม็กซิมัมเบรกคือ 75 คะแนน ที่มีสีแดงน้อยลงเป็นเหตุให้มีการจดคะแนนจึงน้อยลงไปด้วย ในสนุกเกอร์พลัส แม็กซิมัมเบรกคือ 210 คะแนน เนื่องจากมีการเพิ่มเติมลูกสีที่มีคะแนนสูง อย่างไรก็ตามไม่ค่อยได้รับประสบความสำเร็จเพราะระยะห่างระหว่างลูกสีม่วงและสีแดง
อูเด อัลเมริอา
สหภาพกีฬาอัลเมริอา () หรือเรียกแบบย่อว่า อูเด อัลเมริอา () เป็นสโมสรฟุตบอลอาชีพในเมืองอัลเมริอา แคว้นอันดาลูซีอา ประเทศสเปน ก่อตั้งในปี ค.ศ. 1989 ปัจจุบันเล่นในลาลีกา มีสนามเหย้าอยู่ที่เอสตาดีโอ เด โลส คูเอโกส เมดีเตร์ราเนโอส (Estadio de los Juegos Mediterráneos) ความจุ 22,000 ที่นั่ง
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ธีรศิลป์ แดงดา
แต่เดิมสโมสรฟุตบอลประจำเมืองอัลเมริอาได้แก่ "กลุ่มกีฬาอัลเมริอา" (Agrupación Deportiva Almería) ก่อตั้งในปี ค.ศ. 1971 เล่นอยู่ในลาลีกาช่วงปี ค.ศ. 1979 ถึง 1981 แต่ประสบปัญหาด้านการเงินและยุบสโมสรลงในปี ค.ศ. 1982 ต่อมาในปี ค.ศ. 1989 ได้มีผู้ก่อตั้งสโมสรชื่อ "สโมสรฟุตบอลอัลเมริอา" (Almería Club de Fútbol) และเปลี่ยนชื่อเป็น "สหภาพกีฬาอัลเมริอา" (Unión Deportiva Almería) ในปี ค.ศ. 2001
สโมสรเล่นอยู่ในดิวิชัน 2 ก่อนตกชั้นไปอยู่ดิวิชัน 3 และ 4 กลับขึ้นมาเล่นในลาลีกาอีกครั้งในฤดูกาล 2007 ถึง 2010 โดยในฤดูกาล 2010 ทีมเล่นได้ไม่ดี ได้อันดับสุดท้ายของลีก แต่ในฟุตบอลถ้วยกลับทำผลงานได้ดี เข้ารอบ 8 ทีมสุดท้ายในโกปาเดลเรย์ ในปีถัดมาสโมสรตกชั้นไปอยู่ในดิวิชัน 2 ในฤดูกาล 2011 ถึง 2013 และกลับขึ้นมาในลาลีกาอีกครั้งในฤดูกาล 2013-2014
ประเทศไทยในโอลิมปิกฤดูหนาว 2014
ประเทศไทย เข้าร่วมแข่งขันกีฬาโอลิมปิกฤดูหนาวครั้งที่ 22 ค.ศ. 2014 (พ.ศ. 2557) ณ เมืองโซชี ประเทศรัสเซีย ระหว่างวันที่ 7 กุมภาพันธ์ – 23 กุมภาพันธ์ พ.ศ. 2557 นับเป็นครั้งที่สามที่ไทยส่งนักกีฬาเข้าร่วมแข่งขัน โดยมีนักกีฬา 2 คน คือ คเณศ สุจริตกุล และวาเนสซา วนากร ซึ่งวาเนสซาเป็นนักกีฬาสตรีคนแรกที่ลงแข่งขันโอลิมปิกฤดูหนาวในนามทีมชาติไทย
วัดพระพุทธบาทตากผ้า
วัดพระพุทธบาทตากผ้า เดิมเป็นวัดราษฎร์ ได้รับพระราชทานวิสุงคามสีมาเมื่อวันที่ ๒๕ ตุลาคม พ.ศ. ๒๕๑๖ และได้รับการยกฐานะเป็นพระอารามหลวงชั้นตรี ชนิดสามัญ เมื่อวันที่ ๓๑ พฤษภาคม พ.ศ. ๒๕๒๑ ตั้งอยู่ในเนื้อที่ประมาณ ๑๗๕ ไร่ ซึ่งเป็นเนินเขาเตี้ยๆ อยู่ใกล้ดอย (เขา) ๒ ลูกคือ ดอยช้างและดอยเครือ อยู่ห่างจากเมืองลำพูนประมาณ ๑๙ กิโลเมตร เป็นปูชนียสถานที่สำคัญแห่งหนึ่งของจังหวัดลำพูน หรือของภาคเหนือ
ปัจจุบัน วัดพระพุทธบาทตากผ้า เป็นศูนย์กลางที่สำคัญของการศึกษาพระปริยัติธรรม ทั้งแผนกนักธรรม และบาลี ของพระภิกษุสามเณรในภาคเหนือ นอกจากนี้แล้ว ทางวัดได้จัดให้มีการปฏิบัติธรรมควบคู่ไปกับการศึกษา ได้จัดตั้งสำนักวิปัสสนากรรมฐานขึ้น เพื่อเป็นที่ปฏิบัติธรรมสำหรับพระภิกษุสามเณร อุบาสก อุบาสิกา และผู้สนใจทั่วไป
ตำนาน วัดพระพุทธบาทตากผ้า ได้กล่าวไว้ว่าในสมัยพุทธกาล สมเด็จพระสัมมาสัมพุทธะเจ้าได้เสด็จมาโปรดเวไนยสัตว์ในดินแดนสุวรรณภูมิ (ประเทศไทยในปัจจุบัน) พระองค์ได้เสด็จไปในที่ต่าง ๆ กระทั่งเสด็จถึงบริเวณวัดพระพุทธบาทตากผ้าแห่งนี้ซึ่งเป็นผาลาด จึงได้ทรงอธิษฐานประทับรอยพระพุทธบาทลง ณ ที่แห่งนี้ เพื่อเป็นที่สักการบูชาของมวลเทวดาและมนุษย์ทั้งหลายและพระองค์ได้ตรัสให้พระอานนท์เอาจีวรไปตากบนผาลาด ใกล้บริเวณที่ประทับ ซึ่งปรากฏเป็นรอยเลือนลางอยู่ ดังนั้น วัดนี้จึงได้ชื่อว่า “วัดพระพุทธบาทตากผ้า” มาถึงทุกวันนี้
วันที่ ๒ มกราคม พ.ศ. ๒๕๐๕ พระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ พร้อมด้วยสมเด็จพระนางเจ้ารำไพพรรณี พระบรมราชินี ทรงนำเสด็จพระราชอาคันตุกะ พระเจ้ากรุงเดนมาร์ค และพระราชินี เสด็จมานมัสการพระพุทธบาทตากผ้า และเสด็จเยี่ยมประชาชนที่มารอเฝ้าชมพระบารมีอยู่รอบๆบริเวณวิหารพระพุทธบาท โดยเสด็จออกจากประตูทิศใต้ ดำเนินไปถึงศาลาการเปรียญตะวันตก เสด็จเข้าไปพักผ่อนพระราชอิริยาบถและทรงเสวยพระกระยาหารกลางวัน ณ ที่นั้น พร้อมกับได้ทรงลงพระปรมาภิไธย ซึ่งทางวัดได้จัดทูลเกล้าถวาย แล้วเสด็จฯ กลับพระตำหนักภูพิงค์ราชนิเวศน์
วิภาวี ดีคาบาเลส
วิภาวี ดีคาบาเลส (ชื่อเล่น: เพ็ชร; 30 มิถุนายน พ.ศ. 2534 — ) เป็นนักกีฬาจักรยานทีมชาติไทย ผู้ได้รับรางวัลเหรียญทอง จากการแข่งจักรยานในซีเกมส์ 2013 ประเภทดาวน์ฮิลล์หญิง ที่จัดขึ้น ณ กรุงเนปยีดอ ประเทศพม่า
วันที่ 11 มิถุนายน พ.ศ. 2554 ในการแข่งขันจักรยานเสือภูเขาชิงแชมป์เอเชีย ครั้งที่ 17 ที่เมืองซูโจว ประเทศจีน วิภาวีได้รับเหรียญทองจากการแข่งประเภทดาวน์ฮิลล์ ทั่วไปหญิง
วันที่ 11 พฤษภาคม พ.ศ. 2556 ในการแข่งจักรยานเสือภูขาชิงแชมป์เอเชีย ประจำปี 2556 ที่เมืองเฉิงตู ประเทศจีน วิภาวีได้รับเหรียญเงินจากการแข่งประเภทดาวน์ฮิลล์หญิง และในวันที่ 14 ธันวาคม ของปีเดียวกันนี้ ในการแข่งขันจักรยานในซีเกมส์ 2013 ที่จัดขึ้น ณ ประเทศพม่า วิภาวีได้รับเหรียญทองจากการแข่งประเภทดาวน์ฮิลล์หญิง โดยทำเวลาได้ 2 นาที 37.707 วินาที นับเป็นความสำเร็จ หลังจากการฝึกซ้อมอย่างหนักร่วม 5 เดือน
วันที่ 26 มกราคม พ.ศ. 2557 ในการแข่งขันจักรยานเสือภูเขาชิงแชมป์ประเทศไทย ประจำปี 2557 ที่จัดขึ้น ณ อำเภอแม่สาย จังหวัดเชียงราย วิภาวีได้รับเหรียญทองจากการแข่งประเภทดาวน์ฮิลล์
วิภาวี ดีคาบาเลส มีบิดาชื่อ แซวัน ดีคาบาเลส ส่วนมารดาชื่อ เมตตา (คมยส) ดีคาบาเลส นอกจากนี้ วิภาวียังเป็นลูกพี่ลูกน้องกับอรเณศ ดีคาบาเลส ซึ่งเป็นนักแสดงหญิงนางเอกภาพยนตร์"คู่กรรม"
กลุ่มอาการหลงผิดว่าตายังคงอยู่
กลุ่มอาการหลงผิดว่าตายังคงอยู่ (, ตัวย่อ PES) รวมความเจ็บปวดที่ตาและการเกิดประสาทหลอนทางตา หลังจากที่เอาตาข้างใดข้างหนึ่งออกโดยการควักลูกตา (enucleation) หรือการควักเนื้อในลูกตา (evisceration)
คนไข้จำนวนมากเกิดอาการหลงผิดหลังจากที่เอาลูกตาอออก รวมทั้ง
ความเจ็บปวดและความรู้สึกอื่น ๆ ในอวัยวะที่ไม่มี เกิดจากความเปลี่ยนแปลงในระบบประสาทกลางที่เกิดขึ้นเนื่องจากการตัดประสาท (denervation) จากอวัยวะใดอวัยวะหนึ่ง 
แต่ว่า ความเจ็บปวดในตาที่ไม่มีเกิดขึ้นน้อยกว่าการเจ็บปวดในอวัยวะอื่นเช่นแขนขาเป็นต้นที่ไม่มี
ความเจ็บปวดในแขนขาที่ตัดออกมีอัตราความชุกประมาณ 50% ถึง 78% เปรียบเทียบกับความเจ็บปวดในลูกตาที่เอาออกประมาณ 30%
เชื่อกันว่า ความเปลี่ยนแปลงในคอร์เทกซ์ที่มีแผนที่ภูมิลักษณ์ของเนื้อเยื่อรับความรู้สึก (คือใน cortical homunculus) จุดใกล้กับอวัยวะที่ตัดออกไป มีส่วนเกี่ยวข้องกับการเกิดขึ้นของความเจ็บปวดและความรู้สึกอื่น ๆ ในอวัยวะที่ไม่มี
เหตุผลที่มีคนไข้ที่มีความเจ็บปวดในตาที่ไม่มี น้อยกว่าคนไข้ที่มีความเจ็บปวดในแขนขาที่ไม่มี อาจจะเป็นเพราะระบบรับความรู้สึกทางกายมีเขตแผนที่ภูมิลักษณ์ของลูกตาที่เล็กกว่าของแขนขา
สำหรับผู้ที่ตัดแขนขาออก งานวิจัยหลายงานพบว่าบางคน 
มีสหสัมพันธ์ระหว่างความเจ็บปวดในอวัยวะที่จะตัดออกก่อนผ่าตัด กับความเจ็บปวดในอวัยวะที่ไม่มีหลังผ่าตัด
มีความสัมพันธ์ที่สำคัญระหว่างความเจ็บปวดก่อนผ่าตัดตาและอาการปวดหัว กับความรู้สึกทั้งที่ประกอบด้วยความเจ็บปวดและไม่ประกอบด้วยความเจ็บปวดในตาที่ไม่มีหลังผ่าตัด 
แต่ว่าด้วยข้อมูลที่มีอยู่ ยังยากที่จะตัดสินว่า อาการปวดศีรษะและความเจ็บปวดที่ตาก่อนผ่าตัดเป็นเหตุของการเกิดขึ้นของความรู้สึกในตาที่ไม่มี หรือว่า อาการปวดศีรษะและความเจ็บปวดที่ตาก่อนผ่าตัด และความรู้สึกในตาที่ไม่มีหลังผ่าตัด ล้วนแต่เป็นผลที่เกิดขึ้นมาจากเหตุอย่างอื่น
อย่างไรก็ดี งานวิจัยในมนุษย์ได้แสดงแล้วว่า ความเจ็บปวดที่เกิดขึ้นในช่วงงานวิจัย นำไปสู่การจัดระเบียบใหม่อย่างรวดเร็วของคอร์เทกซ์รับความรู้สึกทางกาย (somatosensory cortex) 
งานวิจัยนี้อาจจะบอกเป็นนัยว่า ความเจ็บปวดที่เกิดขึ้นก่อนการผ่าตัดและหลังการผ่าตัดอาจจะเป็นเหตุสำคัญเหตุหนึ่งในการจัดระเบียบใหม่ของคอร์เทกซ์รับความรู้สึกทางกาย และการเกิดขึ้นของความรู้สึกในอวัยวะที่ไม่มี
ทั้งการควักลูกตาออก (enucleation) และความเสียหายในเรตินา นำไปสู่ปรากฏการณ์ต่าง ๆ ในคอร์เทกซ์สายตาที่รับข้อมูลทางตา
คือ การยับยั้งประสาทที่เกิดจากการหลั่งสาร GABA ลดลง และการกระตุ้นคอร์เทกซ์สายตาเนื่องจากการหลั่งสารกลูตาเมตก็เพิ่มขึ้น ตามมาด้วยความไวต่อสิ่งเร้าทางตา และแม้กระทั่งการทำงานที่เกิดขึ้นเอง โดยไม่มีสัญญาณกระตุ้นที่ส่งไปจากตา ในคอร์เทกซ์สายตา 
เชื่อกันว่า การทำงานที่ไม่มีเหตุในคอร์เทกซ์สายตาที่ตาไม่ได้ส่งข้อมูลประสาทไปให้แล้ว เป็นประสาทสัมพันธ์ (neural correlate) คือเป็นเหตุของภาพหลอนทางตา
คอร์เทกซ์รับความรู้สึก
คำว่า คอร์เทกซ์รับความรู้สึก () อาจหมายถึงคอร์เทกซ์รับความรู้สึกทางกายปฐมภูมิ
หรืออาจหมายถึงคอร์เทกซ์ปฐมภูมิและทุติยภูมิของประสาทสัมผัสต่าง ๆ (ซึ่งแต่ละชนิดมีสองคอร์เทกซ์ คือในสมองซีกซ้ายและขวา)
รวมทั้งคอร์เทกซ์สายตา (visual cortex) ในสมองกลีบท้ายทอย, คอร์เทกซ์การได้ยิน (auditory cortex) ในสมองกลีบขมับ,
คอร์เทกซ์การได้กลิ่นปฐมภูมิ (primary olfactory cortex) ซึ่งอยู่ที่ uncus ของ Piriform cortex ซึ่งเป็นส่วนของคอร์เทกซ์กลีบขมับ,
คอร์เทกซ์การลิ้มรส (gustatory cortex) ซึ่งเป็นส่วนของ insular cortex,
และคอร์เทกซ์รับความรู้สึกทางกายปฐมภูมิ (primary somatosensory cortex) ซึ่งอยู่ที่ด้านหน้าของสมองกลีบข้าง
ส่วนด้านหน้าต่อจากคอร์เทกซ์รับความรู้สึกทางกายปฐมภูมิก็คือคอร์เทกซ์รับความรู้สึกทางกายสัมพันธ์ (somatosensory association cortex)
ซึ่งประสานข้อมูลความรู้สึกจากคอร์เทกซ์รับความรู้สึกทางกายปฐมภูมิ (รวมทั้งอุณหภูมิและแรงกดเป็นต้น)
เพื่อที่จะสร้างความเข้าใจเกี่ยวกับวัตถุที่กำลังสัมผัส
ส่วนด้านล่างของสมองกลีบหน้ามีป่องกลิ่น (olfactory bulb) ซึ่งรับข้อมูลความรู้สึกจากเส้นประสาทรับกลิ่นแล้วส่งข้อมูลนั้นไปยังเขตต่าง ๆ ในสมอง
แต่ว่า ข้อมูลของกลิ่นทั้งหมดไม่ได้ไปทางคอร์เทกซ์รับกลิ่นอย่างเดียว 
มีการส่งใยประสาทรับกลิ่นบางส่วนไปยังโครงสร้างต่าง ๆ ในระบบลิมบิกโดยตรง
และบางส่วนก็ส่งไปยังเขตเหนือเบ้าตา (supraorbital) ของสมองกลีบหน้า
การเชื่อมต่อกับระบบลิมบิกโดยตรงแบบนี้ เป็นเอกลักษณ์ของระบบรับกลิ่น
เขตคอร์เทกซ์ที่เกี่ยวข้องกับการได้ยิน การเห็น การได้กลิ่น และการรับความรู้สึกทางกาย (คือความรู้สึกสัมผัสและการรับรู้อากัปกิริยาเป็นต้น)
อยู่ที่ด้านข้างของร่องด้านข้าง (lateral fissure) และด้านหลังของร่องกลาง (central sulcus)
ซึ่งก็คือ อยู่ไปทางส่วนหลังของสมอง
ส่วนเขตคอร์เทกซ์ที่เกี่ยวข้องกับการลิ้มรสอยู่ที่ด้านหน้าของร่องกลาง
ให้สังเกตว่า ร่องกลางนั้นแบ่งคอร์เทกซ์สั่งการปฐมภูมิ (primary motor cortex ซึ่งอยู่ที่รอยนูนก่อนร่องกลางที่ด้านหลังของสมองกลีบหน้า)
จากคอร์เทกซ์รับความรู้สึกทางกาย (ซึ่งอยู่บนรอยนูนหลังร่องกลางที่ด้านหน้าของสมองกลีบข้าง)
คอร์เทกซ์รับความรู้สึกทางกายมีหน้าที่เกี่ยวกับความรู้สึกทางกาย สิ่งเร้าทางตา และแผนการเคลื่อนไหว
วรนันท์ จันทรัศมี
วรนันท์ จันทรัศมี (ชื่อเล่น:จุ้มจิ้ม) เป็นทายาทนักธุรกิจหมื่นล้าน และ นักแสดงชาวไทย เป็นลูกสาวคนโตของ คุณเนตร จันทรัศมี เจ้าของศูนย์การค้าไดอาน่า คอมเพล็กซ์ หาดใหญ่ในเครือพิธานกรุ๊ป จบการศึกษาคณะเศรษฐศาสตร์ มหาวิทยาลัยธรรมศาสตร์ เกียรตินิยมอันดับ 1 ปัจจุบัน นอกจากสวมบทบาทดารา พิธีกร ยังรับตำแหน่งผู้จัดการฝ่ายการตลาดและพัฒนาธุรกิจ ดูแลด้านการตลาด ชีวิตส่วนตัว สมรสกับ ภัทร จึงกานต์กุล อดีตผู้ประกาศข่าวช่อง 7 ทายาทเจ้าสัว บริษัท เบน-เฮอร์ โปรดักส์ เมื่อ 24 พฤศจิกายน 2561 ,
พรพิชญ์ พัฒนกุลเลิศ
แพทย์หญิงพรพิชญ์ พัฒนกุลเลิศ (เกิด 25 สิงหาคม พ.ศ. 2497) อดีตสมาชิกสภาผู้แทนราษฎรจังหวัดนราธิวาส 3 สมัย
แพทย์หญิงพรพิชญ์ พัฒนกุลเลิศ เกิดเมื่อวันที่ 25 สิงหาคม พ.ศ. 2497 เป็นบุตรของนายวัลลภ กับ นางจริยา พึ่งธรรมเดช สำเร็จการศึกษา แพทยศาสตรบัณฑิต จาก จุฬาลงกรณ์มหาวิทยาลัย และ รัฐศาสตรมหาบัณฑิต จาก มหาวิทยาลัยธรรมศาสตร์
แพทย์พรพิชญ์เคยรับราชการเป็นแพทย์หญิงที่โรงพยาบาลนราธิวาส ก่อนที่จะเข้าสู่วงการการเมือง ด้วยการเป็นสมาชิกสภาเทศบาลเมืองนราธิวาส ในปี พ.ศ. 2533 ซึ่งต่อมา ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมา รวม 3 ครั้ง
แพทย์หญิงพรพิชญ์ พัฒนกุลเลิศ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อนันต์ สุขสันต์
จ่าสิบเอก อนันต์ สุขสันต์ (เกิด 11 กุมภาพันธ์ พ.ศ. 2478) อดีตหัวหน้าพรรคพิทักษ์ไทย อดีตสมาชิกสภาผู้แทนราษฎรจังหวัดชัยนาท 5 สมัย และ อดีตสมาชิกสภาผู้แทนราษฎรแบบบัญชีรายชื่อ
อนันต์ สุขสันต์ เกิดเมื่อวันที่ 11 กุมภาพันธ์ พ.ศ. 2478 เป็นบุตรของนายปั่น กับ นางสมบูรณ์ สุขสันต์ คู่สมรส คือ นางมะลิ สุขสันต์ และมีบุตร-ธิดาด้วยกันทั้งหมด 4 คน สำเร็จการศึกษาระดับปริญญาโท จากมหาวิทยาลัยสุโขทัยธรรมาธิราช นอกเหนือจากการเป็นนักการเมืองแล้ว ยังประกอบธุรกิจส่วนตัวเป็นเจ้าของธุรกิจอสังหาริมทรัพย์ ทำธุรกิจเกี่ยวกับการซื้อ-ขายจัดสรรที่ดิน และทำธุรกิจหมู่บ้านจัดสรรหลายรุ่น
จ่าสิบเอกอนันต์ ในอดีตเคยรับราชการทหาร ต่อมาเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมา รวม 5 ครั้ง ในสังกัดพรรคพิทักษ์ไทย พรรคกิจสังคม พรรคชาติไทย ตามลำดับ
จ่าสิบเอกอนันต์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายประชา มาลีนนท์ ลาออก จ่าสิบเอกอนันต์ จึงได้รับเลื่อนขึ้นมาเป็นแทน
จ่าสิบเอกอนันต์ เคยเป็นกรรมการบริหารพรรคธรรมสังคม ในปี พ.ศ. 2517
จ่าสิบเอกอนันต์ สุขสันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ลิซา เฮด
ร้อยเอกหญิง ลิซา เจด เฮด (; 30 พฤศจิกายน ค.ศ. 1981 — 19 เมษายน ค.ศ. 2011) เป็นนายทหารกองทัพอังกฤษ เธอเป็นเจ้าหน้าที่ทำลายล้างวัตถุระเบิดหญิงคนแรกที่ถูกสังหารในขณะปฏิบัติหน้าที่ เธอเสียชีวิต ณ วันที่ 19 เมษายน ค.ศ. 2011 ขณะอายุได้ 29 ปี ภายหลังจากการได้รับบาดเจ็บอย่างสาหัสเมื่อครั้งเข้าประจำการในประเทศอัฟกานิสถาน ในช่วงที่เธอเสียชีวิต ร้อยเอกหญิงเฮดเป็นนายทหารหญิงคนแรกและเป็นเจ้าหน้าที่หญิงชาวอังกฤษคนที่สองที่เสียชีวิตในประเทศอัฟกานิสถาน นับตั้งแต่ปี ค.ศ. 2001 ต่อจากซาราห์ ไบรอันท์ และเป็นสมาชิกของกองกำลังติดอาวุธที่เสียชีวิตในลำดับที่ 364
เธอเกิดที่ฮัดเดอร์สฟิลด์ เวสต์ยอร์คเชียร์ และได้เข้าเรียนที่วิทยาลัยกรีนเฮด รวมถึงเข้าศึกษาสาขาชีววิทยามนุษย์ที่มหาวิทยาลัยฮัดเดอร์สฟิลด์ ก่อนที่จะเข้าศึกษาต่อที่โรงเรียนนายร้อยทหารบกแซนด์เฮิร์ทซ์ เธอได้เข้าประจำการในประเทศอิรัก และอัฟกานิสถานในฐานะเจ้าหน้าที่ประสานงานการขนส่งทางอากาศกับเหล่าพลาธิการ ก่อนที่จะได้รับการโอนไปยังกองทหารหน่วยทำลายล้างวัตถุระเบิด (อีโอดี) 321 กรมสรรพาวุธวัตถุระเบิดที่ 11 เหล่าพลาธิการ ร่วมกับผู้ที่เธอเคยร่วมประจำการในไอร์แลนด์เหนือ โดยเธอได้รับการเคลื่อนพลไปยังอัฟกานิสถานในวันที่ 27 มีนาคม ค.ศ. 2011 ที่ซึ่งเธอเป็นผู้ชำนาญด้านการทำลายล้างวัตถุระเบิดและประสบความสำเร็จในฐานะ "ผู้ปฏิบัติการกู้ภัยคุกคามจากระเบิดแสวงเครื่องระดับสูง"
เธอได้รับบาดเจ็บสาหัสในนาห์ร-อี-ซาราจ์ ที่จังหวัดเฮลมานด์เมื่อวันที่ 18 เมษายน ค.ศ. 2011 ซึ่งเป็น 22 วันหลังจากที่เข้ามาในอัฟกานิสถานเป็นครั้งที่สอง ในขณะที่พยายามที่จะยับยั้งการทำงานของระเบิดแสวงเครื่องที่อยู่รวมกันเป็นกลุ่ม ซึ่งแหล่งที่มาของฝ่ายจำเลยกล่าวว่า ได้มีการวางไว้เพื่อล่อให้ผู้เชี่ยวชาญด้านการทำลายล้างวัตถุระเบิดเข้ามาทำการเก็บกู้ โดยเธอได้ทำการปลดชนวนไปหนึ่งลูก แต่แล้วลูกที่สองก็ได้ระเบิดออกไปแบบเป็นลูกโซ่ แขนและขาของเธอได้หายไปเกือบทั้งหมดจากการระเบิด เธอได้รับการเคลื่อนย้ายโดยเฮลิคอปเตอร์ไปยังแคมพ์เบสชัน ที่ลัชการ์กาห์ เพื่อเตรียมบินกลับไปยังโรงพยาบาลควีนเอลิซาเบธ ที่เบอร์มิงแฮม กระทั่งเธอได้เสียชีวิต ณ ที่แห่งนั้นในวันรุ่งขึ้น
งานศพของเธอได้จัดขึ้นในวันที่ 6 พฤษภาคม ค.ศ. 2011 ที่โบสถ์ฮัดเดอร์สฟิลด์ปาริช ซึ่งทหารกองเกียรติยศจากกองทหารของเธอ ได้จัดแถวย่างก้าวเป็นขบวนแห่ศพและนำโลงศพของเธอเข้าไปในโบสถ์ ผู้คนกว่า 1,000 ชีวิตได้เข้าร่วมพิธีศพ ซึ่งรวมถึงครอบครัว, มิตรสหาย, บุคลากรทางทหาร และประชาชนพลเมืองในฮัดเดอร์สฟิลด์
ณรงค์ศักดิ์ เบี้ยทอง
ณรงค์ศักดิ์ เบี้ยทอง นักกีฬาเรือพายทีมชาติไทย เกิดที่จังหวัดปทุมธานี
ณรงค์ศักดิ์ เบี้ยทอง ชื่อเล่น โอ๊ด เกิดวันที่ 16 มีนาคม พ.ศ. 2557 ตำบลหนองสามวัง อำเภอหนองเสือ จังหวัดปทุมธานี โอ๊ดตอนเด็กๆชอบเล่นฟุตบอล แต่อนาคตพิกพลัน หันมามีใจรักกีฬาเรือพาย ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน
การศึกษาตอนประถมศึกษาที่โรงเรียนวัดปทุมนายก มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ สถาบันการพลศึกษา วิทยาเขตลำปาง
โอ๊ด ยังเป็นญาติกับ ลูกตั้ม - ธวัชชัย ทองอินทร์ เดอะ คอมเมเดียน ไทยแลนด์ ซีซั่นที่ 2 โดยเป็นญาติทางคุณตา โดยคุณตาของโอ๊ด ก็นามสกุล ทองอินทร์ พ่อของ ลูกตั้ม เป็นนักร้องท้องถิ่นในจังหวัดนครนายกและทั่วประเทศ
สฺยง เฉาจง
สฺยง เฉาจง () เป็นนักมวยสากลอาชีพชาวจีน
สฺยง เฉาจง เกิดเมื่อวันที่ 3 ตุลาคม ค.ศ. 1982 ที่เมืองเหวินซาน มณฑลยูนนาน มีเชื้อสายม้ง นับเป็นนักมวยสากลอาชีพคนแรกของจีนที่ได้ครองตำแหน่งแชมป์โลก โดยเป็นแชมป์โลกในรุ่นสตอร์วเวท (105 ปอนด์) ของสภามวยโลก (WBC)
สฺยง เฉาจง สามารถป้องกันตำแหน่งไว้ได้ทั้งหมด 2 ครั้ง ก่อนจะเสียตำแหน่งให้แก่ ออสวัลโด โนเวา นักมวยชาวเม็กซิกันในต้นปี ค.ศ. 2014
ยุคสามกัปสุดท้าย
ยุคสามกัปสุดท้าย () เป็นความเชื่อทางอันตวิทยาของลัทธิบัวขาว และได้สืบทอดมาจนกลายเป็นคำสอนหลักของลัทธิอนุตตรธรรมในปัจจุบัน
ความเชื่อนี้ระบุว่าในช่วงปลายกัป พระแม่องค์ธรรมได้แบ่งธรรมกาล (陽) ออกเป็น 3 ยุค คือ คือยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า ซึ่งสิ้นสุดไปแล้ว และปัจจุบันคือยุคขาวของพระเมตไตรยพุทธเจ้า
ศาสนาพุทธในประเทศจีนมีความเชื่อว่าโลกกำลังเข้าสู่ยุคเสื่อมเนื่องจากเป็นช่วงปลายกัป ลัทธิบัวขาวซึ่งเกิดขึ้นสมัยราชวงศ์หยวนได้รับความเชื่อนี้แล้วนำมาพัฒนาต่อว่า เพื่อช่วยเหลือสรรพสัตว์ให้พ้นทุกข์ พระแม่องค์ธรรมได้แบ่งธรรมกาลออกเป็น 3 ยุค คือ คือยุคเขียว ยุคแดง และยุคขาว แต่ละยุคได้ส่งพระพุทธเจ้ามาปกครองแตกต่างกัน เพื่อทำหน้าที่ฉุดช่วยสรรพสัตว์ โดยยุคเขียวเป็นของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้าซึ่งจะมาถึงในอนาคต เมื่อสิ้นสุดแต่ละยุคจะมีงานชุมนุมชื่อหลงหัวฮุ่ย () จัดขึ้นที่วิมานของพระแม่องค์ธรรม เพื่อให้ผู้ที่บรรลุธรรมในแต่ละยุคได้มาประชุมร่วมฉลองกันและถวายรายงานต่อพระแม่องค์ธรรม ความเชื่อนี้ได้สืบทอดและพัฒนาต่อมาในลัทธิเซียนเทียนเต้าและลัทธิอนุตตรธรรมตามลำดับ
ลัทธิอนุตตรธรรมยังได้ผสานความเชื่อเรื่องสามกัปสุดท้ายเข้ากับความเชื่อเรื่องไตรรัตน์ โดยถือว่าแต่ละยุคมีลัญจกรและสัจจคาถากำกับแต่งต่างกัน ดังนี้